|  |
| --- |

| Center for Sundhed og Forebyggelse  Torvet 2  3600 Frederikssund  Telefon 51 70 09 59  Bank 4319-3430270303  **Telefontid:**  Mandag 09.00 - 12.00  Tirsdag lukket  Onsdag 09.00 - 12.00  Torsdag 09.00 - 12.00  Fredag 09.00 - 12.00  Se øvrige åbningstider  på [www.frederikssund.dk](http://www.frederikssund.dk/) |
| --- |



| Dato  2. december 2020 | Sagsnr. |
| --- | --- |

# Midlertidigt påbud om besøgsrestriktioner

Kære beboer og pårørende

Hen over weekenden har der været en stor stigning i antallet af COVID-smittede i Frederikssund Kommune. På den baggrund har Styrelsen for Patientsikkerhed den 1. december 2020 udstedt påbud til Frederikssund Kommune om at indføre midlertidige restriktioner for besøgendes ad­gang til omsorgscentre mv. Dette for at forebygge udbredelsen af Covid-19 i Fre­derikssund Kommune. Beboere på kommunens omsorgscentre har derfor i begrænset omfang mulighed for at få besøg.

I forlængelse af Styrelsen for Patientsikkerheds påbud indebærer de midlertidige restriktioner for besøg på Pedershave:

* at besøg i den del af boligen, som beboeren selv råder over, kan ske af 1 fast pårørende med mindre besøget sker i en kritisk situation.
* Ved besøg i beboerens egen bolig i en kritisk situation (kritisk syge, kognitivt svækkede, døende mfl.) gælder særlige regler og besøget aftales individuelt med personalet.
* at besøg kan ske i et dertil indrettet besøgsrum af højst 3 faste nære pårørende – dog kun 2 nære pårørende ad gangen. Kontakt afdelingen på tlf. 51428536 på hverdage mellem 9.00-10.00 senest dagen inden ønsket besøg for at aftale tid.
* Vores besøgsrum er en dertil indrettet tom bolig i hus B, hvor der kun er adgang for pårørende gennem terrassedøren via parkeringspladsen.
* Besøg i besøgsrummet kan bookes på hverdage og i weekender mellem kl. 10 – 17.
* At besøg i andre situationer end ovenstående, skal foregå på uden­dørs arealer. Det kan f.eks. være gåture.

Vi ved at situationen er udfordrende for alle – både for beboere på Pedershave og jer som pårørende. Især nu hvor julen står for døren.

På forhånd tak for, at du udviser hensyn og hjælper os med at passe på alle beboere på Pedershave.

Venlig hilsen

Henriete Thomsen,

Centerleder på Pedershave